**Verneombud og tillitsvalgtes rolle i bedriften**

**EL og IT Forbundet Distrikt Trøndelag**

**inviterer til kurs 22.-24. mai 2019**

**Sted: Quality Airport Hotel, Stjørdal.**

**Bli med på en samling over 3 dager for å lære om verneombud og tillitsvalgtes rolle i bedriftene. Hvor grensene mellom de forskjellige vervene går, hvilke rettigheter og plikter har man i disse rollene. Kurset vil legge opp til gruppearbeid, plenumsdiskusjoner og erfaringsutveksling.**

**Målgruppe**

Kurset er for verneombud, tillitsvalgte og styremedlemmer i klubbene, men det er også åpent for andre medlemmer.

**Innhold**

* Forskjellen på rollene verneombud og tillitsvalgt
* Samarbeidet mellom verneombud og tillitsvalgt
* Involvering av verneombudet i klubbarbeidet
* Involvering av verneombud i bedriften
* Verneombudets rettigheter og plikter
* Tillitsvalgte og HMS
* Andre roller i HMS arbeidet

**Gjennomføring**

Kurset starter onsdag 22. mai kl. 10.00 og vi avslutter fredag 24. mai kl. 13.00. Undervisningen veksler mellom forelesninger, plenum og gruppearbeid.

**Økonomi**

Vi dekker stipend, reiseutgifter og opphold. Stipendet (som er skattefritt) er på 145 kr/time, om du har permisjon uten lønn fra arbeidsgiver. I tillegg utbetales en kompensasjon for arbeid ut over normal arbeidsdag på 200 kr pr. kveld.

Dette tilsvarer en timelønn på 163 kr/time utbetalt skattefritt, noe som tilsvarer en timelønn på 251 kr med 35 % skatt.

Kjøring godtgjøres med kr. 4,03 pr. km. Husk å ta med evt. dokumentasjon på tap av inntekt fra din arbeidsgiver. Kurset finansieres av midler fra OU-fondet.

**Kursveiledere**

Venke Heimdal og Lars Roar Mjøen.

**Påmelding**

Meld deg på så raskt som mulig, slik at vi får oversikt over deltagerne i god tid.

Husk å søke til bedriften om permisjon. Tillitsvalgte har rett på fri for opplæring, ref. Hovedavtalens § 5-8. Husk å ha med dokumentasjon på tapt arbeidsfortjeneste på kurset.

Deltagere som får plass på kurset vil få tilsendt ytterligere informasjon.

**Påmelding til Randi Vingen,** **randi.vingen@elogitt.no**ved bruk av vedlagte påmeldingsskjema.

**NB! Påmeldingsfrist: 16. april**